《贺何印尼之官迎养》
明代·邓务忠

南宫起草旧称贤，伦镜新披喜共传。韦氏一经来岭峤，伯鸾偕共出旴川。

贪趋子舍云同远，笑捧仙花露更妍。想见瑞光迎彩鹢，寿星还逐使星悬。

作者简介：邓务忠，字子良。南海人。明思宗崇祯四年（一六三一）进士，授苍梧知县。有善政，仕至湖广参议。著有《勋卿遗稿》。事见清道光《广东通志》卷七六。